Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
27 ธ.ค. 2562

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 7.94 จุด (0.5%) ปิดภาคเช้าที่ 1,586.97 จุด ด้วยมูลค่าการซื้อขาย 14,411.00 ล้านบาท
Most Positive Impact : CPALL (+0.42 จุด), DELTA (+0.41 จุด), EA (+0.35 จุด)
Most Negative Impact: TCAP (-0.38 จุด), DIF (-0.1 จุด), TMB (-0.09 จุด)
ตลาดหุ้นไทยปรับตัวเพิ่มขึ้นตามทิศทางตลาดหุ้นทั่วภูมิภาค เนื่องจากเชื่อมั่นต่อการลงนามข้อตกลงการค้าสหรัฐฯ-จีนเฟสแรก หลังจีนออกมายืนยันกำลังจัดพิธีลงนามซึ่งสอดคล้องกับที่ฝั่งสหรัฐฯออกมาเปิดเผยช่วงก่อนหน้านี้ อย่างไรก็ดีมูลค่าการซื้อขายถือว่าเบาบางเนื่องจากใกล้ช่วงหยุดเทศกาลปีใหม่
แนวโน้มตลาดบ่าย
ประเมินกรอบการเคลื่อนไหว SET Index บ่ายนี้ที่ 1,580-1,590 จุด คาดประเด็นบวกจากการเจรจาการค้าเฟสแรกยังคงหนุนตลาด อย่างไรก็ดีแนะนำระมัดระวังความผันผวนช่วงท้ายตลาดในหุ้นกลุ่ม SET50 เนื่องจากการปิดสถานะ SET50 futures (S50Z19) ซึ่งซื้อขายวันนี้เป็นวันสุดท้าย
กลยุทธ์การลงทุน แม้อาจเห็นความผันผวนช่วงเดือน ม.ค. แต่เชื่อว่าประเด็นการเจรจาการค้าสหรัฐฯ-จีนในเฟส 2 จะช่วยจำกัด downside ของตลาด นอกจากนี้สถิติพบว่าไตรมาสแรกของปีตลาดให้ผลตอบแทนเป็นบวกดังนั้นแนะนำนักลงทุน เริ่มสะสมหุ้นในเดือน ม.ค. และขายเดือน เม.ย. นำโดย PTTGC, BCP, AP, LH
กลุ่มหุ้นแนะนำอื่นๆ
1) กลุ่มหุ้นที่ได้ประโยชน์จากมาตรการภาครัฐ CPALL BTS ORI TFFIF STEC CK
2) กลุ่มปันผลสูง JASIF LH TISCO TCAP
3) กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC INTUCH
4) กลุ่มที่ได้ประโยชน์จาก IMO 2020 TOP PRM BGC
5) กลุ่มที่ได้ประโยชน์จากตัวเลขนักท่องเที่ยวจีนฟื้น AOT ERW MINT CENTEL
6) ปัจจัยเฉพาะตัว CPF GUNKUL TPCH JAS OSP TKN MEGA TU GFPT BDMS IVL RBF MAJOR PTT PTTEP BLA JMT
รายงานตัวเลขเศรษฐกิจสำคัญสัปดาห์หน้า วันจันทร์ ติดตามตัวเลขดุลการค้าของสหรัฐฯ (พ.ย.) ตลาดคาด -6.8 หมื่นล้านเหรียญ วันอังคารติดตาม PMI ภาคการผลิตของจีน (ธ.ค.) ตลาดคาด 50.1 วันพฤหัสติดตาม PMI ภาคการผลิตของจีน (Caixin) (ธ.ค.) ตลาดคาด 51.7 วันศุกร์ติดตามรายงานการประชุม FOMC และดัชนี PMI ภาคการผลิต (ISM) (ธ.ค.) ตลาดคาด 49.0
หุ้นแนะนำ STEC